
Tempu ku tempu ta 
puntra otro kuantu 
tempu tin. Tempu ta 
kontestá e tempu ku 
tempu tin! 


Djadumingu 2 di aprel mardugá, Rayshantaly Coffie, a risibí su premio komo ganadó máksimo di e kompetensia 
Kanto Krioyo 2023. 


Rayshantaly Coffie ganadó apsoluto kanto Krioyo 

K R A L E N D I J K - 
Djaweps, 30 di mart, a ha- 
bri un departamento nobo 
dentro di Fundashon Mari- 
adal (FM) unda poliklínika 
di Mental Health Carib- 
bean (MHC) ta establesé. 
Dentro di e rekonstrukshon 
di FM a traha lugá pa e de- 
partamento di sikiatria di e 
tim di adulto di MHC. Tur 
dos instansia di salubridat 
ta dediká nan mes pa me- 
hora e kalidat di kuido na 


Boneiru. Tantu salú físiko 
komo salú síkiko. 
Direktor di FM Giovan- 
ni Frans i direktor di MHC 
Erik Jansen huntu a kòrta 
e sinta di apertura pa e de- 
partamento nobo, dentro 
di FM mihó konosí komo 
‘vleugel K’. E departa- 
mento tin su propio entrada 
dilanti di tienda Del Mar. 
Ku e mudansa aki e dos in- 
stansianan di salú ta spera 
di kontribuí mas na e desa- 


royo di sikiatria di hòspital 
na Boneiru. 
“Dor di bini huntu bou 
di un dak nos por intensi- 
fiká e kolaborashon. Nos ta 
spera ku e efekto ta ku e ta 
minimá opstákulo pa hende 
haña e kuido ku nan mester. 
Nos sa ku ainda tin hopi 
hende ku tin difikultat pa 
puntra pa ayudo síkiko ora 
nan mester”, asina direktor 
Erik Jansen ta konta. 
Kuminsamentu di aña 
MHC tambe a habri un ofi- 
sina prinsipal na Kaya Pe- 
dro P. Silié 14. Dentro di 
e ofisina a establesé tim di 
maneho i staf. 
Pa mas informashon, 
por fabor tuma kontakto ku 
Signalda Domacassé, sig- 
nalda.domacasse@mental- 
healthcaribbean.com 


Departementu di MHC na hospital 

HUES ILEGAL 


KRALENDIJK- 
Pa 
algun dia Boneiru tin dos 
funshonario ku a ehersé 
tarea komo hues komisario 
sin huramentá komo tal. 
Segun nos fuente, Korte 
na Boneiru tabata enkargá 
ku guia i orientashon di 2 
funshonario sin ku abo- 
gadonan, Ministerio Pú- 
bliko òf Korte mes tabata 
na haltura ku e personanan 
aki no a huramentá ainda. 
Pues formalmente nan no 
ta Hues Komisario apesar 
ku nan a tuma desishonnan 
komo tal. Konsekuensia ta, 
ku e desishonnan no ta le- 
gal mirando ku nan no ta 
outorisá pa tuma desishon. 
Hues Komisario ta un 


hues ku ta supervisá legali- 
dat i progreso di un inves- 
tigashon penal bou di guia 
di un fiskal. Komo tarea 
e Hues Komisario mester 
skucha testigunan i duna 
outorisashon pa implemen- 
tá sierto sistema di rastreo, 
por ehèmpel pa tap telefòn 
di un persona. Un tarea 
sumamente importante ta 
evaluashon di detenshon di 
un sospechoso den kaso di 
un investigashon. E Hues 
Komisario ta esun ku ta 
husga si mester prolongá 
aresto preventivo di e sos- 
pechoso òf si mester lag’e 
den libertat. 
Den e kaso aki, a outo- 
risá prolongashon di en- 


karselashon di sospecho- 
sonan, pues esaki tabata 
eróneo. BONERIANO a 
aserká bosero di Korte di 
Hustisia pa aklarashon i 
mester konstatá ku a dura 
mas ku 1 siman pa por a 
risibí kontestá. 
No por keda sin kues- 
tioná kon un fayo asin’aki 
por a sosedé. Ken ta re- 
sponsabel pa vigilá e pro- 
seso aki? 
Segun Korte esaki ta 
resultado di un malenten- 
dementu 
interno. 
“Dos 
funshonario a huramentá 
pa hasi trabou den gabi- 
nete di RC, inisialmente 
na Kòrsou, despues na Bo- 
naire. Komo parti di un en- 


trenamentu interno pa bira 
hues sustituto. Na Bonaire 
a asumí eróneamente ku e 
dos funshonarionan a hura- 
mentá pa traha tambe komo 
hues komisario. Miéntras 
ku nan huramentashon ta 
konta solamente pa traha 
komo griffier te ora nan 
wòrdu nombrá komo hues 
sustituto, bou di supervi- 
shon di un hues ya hura- 
mentá i eksperensiá.” 
Esaki ta enserá ku a 
prolongá detenshon di al- 
gun persona sin base legal. 
Awor kon lo remediá e eror 
hasí? Den algun kaso Korte 
a disidí di duna kompen- 
sashon den rebaho di kon- 
dena di 1 luna. “Ademas, 


e periodo durante kua e 
akusadonan, basá riba e de- 
sishon ku a tuma sin outori- 
dat, a keda detené, ta keda 
dedusí for di e kastigu di 
prizòn imponé. Den e senti- 
do ei, e sospechosonan no a 
eksperensiá ningun desben- 
taha den e kasonan”, segun 
Korte. 
Na fin di yanüari 2023, 
e dos funshonarionan aki a 
keda nominá pa e reunion 
di Hof pa nan ser nombrá 
komo hues sustituto ku e 
instrukshonnan ku nan lo 
haña pa aktua komo hues 
komisario, si ta nesesario. 
Ora e dekreto Real ta kla, 
nan lo wòrdu huramentá 
komo hues sustituto. 


K R A L E N D I J K - 
BONERIANO ta dispone 
di informashon ku Dutch 
Caribbean TV (DC) ta na 
benta. Di fuente verídiko 
nos a komprondé ku Ra- 
monsito Booi ya a hiba 
kombersashon ku doñonan 
di 24ora.com pa ku benta 


di DC. 
Aparentemente 
24ora. 
com ta hopi interesá den 
ekspandé nan servisio pa 
Boneiru. Esaki sigur ta in- 
teresante si tene na kuenta 
e diferensia den e manera 
di trese notisia, atendé ku 
prensa i publisidat na isla 


ruman Aruba. Sigur mas 
kontroversial ku na Bonei- 
ru. BONERIANO a aserká 
Booi i esaki a konfirmá su 
plannan pa bende DC. “A 
yega ora pa mi stòp kuné. 
Nos a kuminsá ku DC komo 
un grupo pero tur hende a 
bai i ami so a keda man- 
tené. Mi ta birando grandi 
i mi no ke sigui mas”, el a 
splika. Riba e pregunta si ta 
24ora.com lo kumpra DC, 
Booi tabata kòrtiku. “Nos 
tabatin kombersashon ku 
diferente interesado, pues 
ku 24ora.com tambe. Pero 
nada konkreto.” 


Dutch Caribbean tv na benta 


Papa ta bandoná hospital 


KRALENDIJK – Papa 
Franciscus ta bandoná hos- 
pital djasabra. 
E tin plan pa ta presen- 
te na e misa di Domingo 
di Rama riba Sint-Pieter- 
splein, un bosero di Vati- 
kano ta bisa. 
Segun 
su 
dòkternan, 
Papa a rekuperá bon di un 
bronkítis, dor di kua el a 


haña antibiótika. Djaweps 
e tabatin atrobe un apetit 
salú. E bosero ta bisa ku el 
a kome piza. Su dòkternan 
ta informá ku despues e ta- 
batin un bon sosiegu ano- 
chi. 
Fuentenan rònt di Papa 
djabièrnè a laga sa ku gus- 
tosamente e ke bandoná 
hospital, pa asina por kon- 


dusí e selebrashon impor- 
tante di Domingo di Rama 
i Semana Santa. 
Djárason a hiba Papa 
Franciscus hospital Gemel- 
li na Roma despues di keho 
di problema di hala rosea. 
Riba esaki a reakshoná pre- 
okupante, pasobra e papa 
di 86 aña tin diferente pro- 
blema di salú. 

KRALENDIJK- Riba 
nos dushi isla tin situashon- 
nan pekuliar i alabes buni- 
ta. Un situashon na porta 
di hospital por kai bou di e 
kategoria aki. 
Tur dia por mira un 
hòmber pafó na Fundashon 
Mariadal (FM) ku ta yuda 
pashènt, bishitante i tur 
hende ku tin kualke limi- 
tashon pa drenta i sali for di 
hospital. 
E presensia di e hòmber 
aki na hospital a sòru pa al- 
gun reklamo ku a yega ser- 
ka nos redakshon. Espesial- 
mente a surgi e pregunta, ta 
ken ta responsabel si algu 
bai robes miéntras e perso- 
na aki ta yuda un pashènt. 
Reportero di BONERIA- 
NO a bai na e sitio i hiba 


kombersashon ku e hòmber 
aki. Tambe nos reportero 
a opservá kiko e persona 
básikamente ta hasi na e si- 
tio aki. 
Durante nos komber- 
sashon nos nota ku e per- 
sona tambe ta kai bou di un 
grupo di enfoke vulnerabel. 
Tur dia e hòmber aki ta 
yega FM alrededor di 8'or 
di mainta i ta bandoná e si- 
tio despues di 5'or di atardi. 
“Esaki ta mi trabou. Mi ta 
bin traha tur dia”, el a bisa. 
Por nota ku ya basta 
hende a kustumá ku e siu- 
dadano pará dilanti hospi- 
tal. “E mester sali boluntar- 
io di aña. Tur dia e ta aki sin 
risibí pago, djis hasiendo 
loke e ta konsiderá su tra- 
bou”, un bishitante a bisa. 


No ta tur hende ta kon- 
siderá e trabou di e siudada- 
no aki komo un bendishon. 
Nos a komprondé ku despu- 
es di algun reklamo a yama 
polis. Na 2 okashon polis a 
bai kuné pero kada bes e ta 
bolbe n’e sitio. Despues di 
esaki polis no ta kita e per- 
sona for di e sitio mirando 
ku e no ta hasi nada kasti- 
gabel i ademas ta un sitio 
públiko. 
BONERIANO a aserká 
FM ku a splika ku e perso- 
na no ta den servisio di hos- 
pital. Sí, nan a suprayá ku 
ta un lugá públiko i e per- 
sona no ta hasiendo nada 
malu. Pues e tin tur derechi 
pa ta na e sitio. Hustamente 
ta mira e situashon aki riba 
deskribí komo algu noble. 


Greenpeace ta keda vigilá 


KRALENDIJK/ DEN 
HAAG: Meralney Bomba 
komo Mobilisadó di komu- 
nidat di Greenpeace na Bo- 
neiru a reakshoná riba spich 
di gezaghèber Edison Rijna 
i mensahe di video di Rei 
Willem Alexander. Esaki 
relashoná ku e Konferensia 


tokante Awa di Nashonnan 
Uní na New York. 
“Ta bon ku Rei ta pidi 
atenshon pa konsekuensi- 
anan di kambio di klima pa 
Hulanda Karibense, i ku e 
ta rekonosé ku nos tin e po- 
tensial i rekursonan pa hasi 
algu na esaki. I ku geza- 


ghebber Rijna di Bonèiru a 
dirigí palabra na e konfer- 
ensia tokante kambio di kli- 
ma i Boneiru. Nos ta hopi 
kontentu ku esaki. 
Loke ta na nodi awor ta 
akshon di gobièrnu hulan- 
des pa redusí emishonnan 
pa protehá Boneiru i e otro 


islanan karibense kontra 
kambio di klima. Te ainda 
Hulanda ta skohe pa no 
protehá Hulanda Karibense 
sufisiente. 
Histórikamente Boneiru 
a kontribuí tiki na e krísis di 
klima, tòg e munisipio aki 
ta kore riesgonan grandi si 


e gobièrnu na Den Haag no 
tuma akshon lihé.” 
Tratando esaki Green- 
peace huntu ku habitan- 
tenan di Boneiru ta prepa- 
rando un kaso den korte 
kontra e estado hulandes”, 
segun Bomba. 

Mata e mensahero no ta 
kambia e mensahe 


di komunikashon pa splika bo banda di e medaya. No ninga di 
hasi esaki pero bira i ataká nos di otro banda. Subi e tarima di 
moral falsu enbes di djis atmití ku hende ta faya i primintí ku 
bo eror lo no ripití. 
Ku humor nos ta konstatá ku ta ‘post’ algu riba Facebook 
komo medio públiko, ku un oudiensia di mion di hende. Si 
BONERIANO publiká mesun kontenido, te asta ta menasá di 
hiba nos korte. Laga un kos ta bon kla, nos ta respetá libertat 
di ekspreshon, esaki BONERIANO ta para p’e. Tambe nos ta 
konsiente di un echo importante. Si bo trata na silensiá nos 
ta pasombra bo konsenshi no ta limpi. Si bo ta sigur di tin e 
bèrdat na bo banda, habrí bo ta kompartí esaki. Kisas ta nos 
ta mir’e robes? 
BONERIANO ta konsiente di e poder di prensa, pero tambe 
di e importansia di prensa liber pa ku nos demokrasia. Pero 
nos sa tambe ku bèrdat ta muri den silensio. P’esei no ta stòp 
nos di sigui investigá, sigui saka na kla, sigui ta kritiko, sigui 
desmantelá i sigui kuestioná. 
Ta pa esaki nos korant ta eksistí i pa nada otro. Pueblo por 
konta ku nos no ta skonde bou di banki òf stul loke yega na 
nos redakshon. E ironia ta, ku asta esnan ku ta trata na eliminá 
nos por konta ku nos ora mester. 


Tin un tendensia ku ta formando den direkshon pa bira regla no 
skirbí. Na momentu ku bo trese, komo medio di komunikashon 
un topiko negativo òf alarmante den publisidat ta ataká nos i ta 
kuestioná nos intenshon i profeshonalidat. Ta trata di tur manera 
pa eliminá e mensahero. Djis pa kamuflá e mensahe i desviá wowo 
públiko. Ta un tendensia ku nos komo BONERIANO ya pa algun 
temporada ta vigilá i awor a yega e momentu pa desmantelá e 
akto di kobardia aki. Si no gusta e mensahe òf esaki no ta elogiá 
bo, djis ta bòltu e situashon i akusá e medio di komunikashon ku 
ta trese e notisia. 
Ku gran sorpresa nos ta nota ku e aktitut aki a krea rais te den 
instansianan ku ta skonde bou di e paraplü di ‘profeshonal’. Du- 
rante kampaña polítiko e tendensia aki a bin na superfisie mas 
fuerte ku nunka. Pero semper e ta presente, skondí ta lur. 
Kuantu bia a elogiá nos na momentu ku nos skirbi algu positivo 
òf na fabor di un persona. Mesun individuo òf instansia aki ta kon- 
dená nos na momentu ku pon’e den un lus ménos faborabel. Situ- 
ashon ku ta krea asta enemistat, djis pasombra e notisia tresé ta 
malu. Hende ta lubidá ku no ta nos a krea e konflikto, e rumor, e 
inhustisia, e estafa, e engaño, e traishon òf e situashon. 
Si bo skohe na mata e mensahero no ta kambia e mensahe. 
Djis hasi uso di e oportunidat ku bo tin asta den nos propio medio 
Oudiensia públiko afèr Chogogo Resort 


KRALENDIJK – E si- 
man akí un komishon spe- 
sial di konseho a tende dife- 
rente partido tokante e asina 
yamá dokumento Chogogo. 
Na 2021 Entidat Públiko 
Boneiru a imponé un multa 
pa e hotèl debí na pone- 
mentu di un bich sin e pèr- 
mit nesesario. Sunny Side 
Exploitatie BV i Chogogo 
Bonaire O.G. BV, e kom- 
panianan ku ta pertenesé na 
Chogogo, a firma opheshon 
kontra e multa ku nan a 
konsiderá inhustu. 
Durante e seshon pú- 
bliko den sala di reunion 
di Courtyard-by-Marriott, 
e komishon di konseho a 
tende entre otro Entidat 
Públiko Boneiru, e bosero 
di doño di e hotèl i STI- 
NAPA. 


Desakuerdo 
Ta evidente ku ámbos 
partido no ta di akuerdo ku 


otro. Pa Chogogo tin in- 
teresnan grandi den wega, 
mirando ku ta trata di un 
multa di mas ku un mion 
dòler. 
Chogogo ta nenga pa 
rekonosé e nesesidat di un 
pèrmit pa ponementu di e 
bich, pasobra e bich, na nan 
opinion, no ta pega direk- 
tamente na e parke marino. 
Mas aleu Chogogo ta nen- 


ga pa trese adaptashon na e 
muraya di protekshon, kon- 
forme di kriterio ku STI- 
NAPA ta usa pa esaki. Ban- 
da di esei, e resort tin ku 
duna den e resultadonan di 
Universiteit 
Wageningen, 
ku a hasi investigashon na 
daño potensial pa koral. 


Asuntu fèrfelu 
Manehadó di naturalesa, 


STINAPA, ta den un asuntu 
fèrfelu, ku un empresario 
ku no ke rekonosé e outo- 
ridat di e organisashon, ku 
ta bagatelisá e posibel kon- 
sekuensia di su aktonan i un 
gobièrnu ku por lo ménos ta 
deskuidá ku mantenshon di 
lei i den e kaso spesífiko 
akí, tambe pa kobra e multa 
imponé. 
E organisashon ta dirigí 


su lansanan tambe tantu 
riba Chogogo komo Entidat 
Públiko Boneiru. 


Tweede Kamer 
E kaso entre tantu a yega 
tambe Tweede Kamer i a 
kondusí na pregunta. Dife- 
rente mandatario ta kumin- 
sá urgi enfátikamente riba 
yegamentu di un solushon 
di e problemátika. Ante- 
riormente ya nan a bisa di 
ke sostené Entidat Públiko 
Boneiru ku e dokumento. 
E komishon di konseho 
lei atministrativo derecho 
legal BES, a duna di konosé 
ku dentro di mas òf ménos 
dos siman nan lo ofresé e 
rapòrt di konseho definitivo 
na Kolegio Ehekutivo. 
Na e momentu akí no 
ta konosí ki dia Kolegio 
Ehekutivo lo hasi un pro- 
nunsiashon tokante e rapòrt 
definitivo di e komishon di 
konseho. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djaluna 3 aprel 2023 


12.00 Aktualidat: 
Alvin i Tirza Obersi 
13.00 Aki Bonaire: 
85 Aña Adelfa Dé St Jago 
14.00 Herensia Kursou: 
Sidney Sambo 
15.00 BAPA: Miralda 
Paula Frans 
16.00 Herensia Korsou: 
Elvio Serapio Pieternella 
17.00 Aki Bonaire: 
Robert Pikeri 
18.00 Herensia: 
Juliana Josefina Angela-Martilio 
19.30 Puerto Latino: 
Luis Zárraga 


20.00 Rekordando 
Eligio Melfor 
21.40 Aki Boneiru: 
Samantha (Sami) Rosalina 
22.40 Herensia Korsou: 
Stella Kuwas 


Reflekshon di Siman 
HESUS A TOKA MI 
“... si un hende ta den Cristo, ta un kriatura nobo e ta; e 
kosnan bieu a pasa kaba; ata, tur kos a bira nobo.” 
2 Korintionan 5:17(BS) 
Bida Kristian ta un bida práktiko. Ta un bida di transfor- 
mashon. Un bida kaminda otro lo ripará ku bo no ta meskos 
mas. Pasobra na momento ku Señor Hesus toka bo ku Su 
Amor i Grasia E ta transformá bo bida. 
E versíkulo ariba ta parti di e historia di bida di Saulo. Un 
persona ku tabatin asina rabia riba e kristiannan ku el a 
pidi pèrmit pa drenta den e snoanan, saka nan afó, mal- 
tratá nan, sí i asta mata nan. Na kaminda pa bai persiguí 
kristiannan, “... un lus for di shelu a resplandesé tur rònt di 
dje; ... i a tende un bos ta bis'é: "Saulo, Saulo, pakiko bo ta 
pèrsiguíMi?" I el a bisa: "Ken Bo ta, Señor?" I El a bisa: "Ami 
ta Jesus, Kende bo ta pèrsiguí. Ta duru pa bo skòp kontra 
e puntanan di heru." I é, temblando i tur spantá, a puntra: 
"Señor, kiko Bo kier pa mi hasi?" Echonan 9:3-6 
Einan Saulo a sera konosí ku Hesus Kende e tabata per- 
siguí, i Saulo a entregá su bida na Hesus. Kiko tabata e re- 
sultado; Dios a transformá bida di ‘Saulo persiguidó di He- 
sus’ i a hasié ‘Pablo e predikadó di salbashon den Kristu’. 
Na momento ku nos ta den Kristu, nos pasado no por intim- 
idá nos. Nos ta bira un kriatura nobo, transformá pa Señor 
Hesus. Di skuridat pa lus, di un persona pèrdí pa un per- 
sona salbá, di un persona ku no ke sa nada di Hesus pa un 
ku ke proklamá i prediká salbashon den Kristu. 
Bida por forma o deformá bo, ma Hesus ta transformá 
bo bida! 
Miralda Paula-Frans 
Produkshon PGM 


Ámtenarnan di Hulanda impreshoná 
ku Fontein 


KRALENDIJK – Un 
grupo di ámtenar hulandes- 
oropeo ku tabata di bishita 
na Boneiru siman pasá, a 
keda sumamente impre- 
shoná ku Fontein, na unda 
tin un fuente di awa dushi 


ku ta kore di dia i anochi, 
añanan largu. A pidi FuHi- 
KuBo pa organisá un bishi- 
ta na Fontein ku e grupo 
aki, ku e mira pa no sola- 
mente laga nan mira e sitio, 
sino tambe pa tene un char- 


la pa nan tokante sklabitut. 
Bòi Antoin di FuHiKu- 
Bo a konta kon importante 
e área di Fontein tabata den 
tur tempu despues ku hende 
a pobla Boneiru. Indjan- 
nan a move hopi den e be- 


sindario di Fontein, debí na 
presensia di awa dushi pro- 
sedente di e fuente na Fon- 
tein. Na diferente baranka 
den besindario, tambe na 
Fontein mes, por topa ku 
pinturanan indjan. 


Antoin 
a 
papia 
di 
sklabitut, menshonando un 
lantamentu di katibu ku a 
tuma lugá for di meimei di 
siglo 18 kaba, tempu ku e 
isla tabata un plantashi di 
West-Indische Compagnie. 
E lantamentu tabata debí na 
kuido médiko malu. 
Masoménos na 1800 
tabatin tambe un lanta- 
mentu di indjannan, ku ta- 
bata liber, pero bou di sierto 
kondishon, entre otro ku 
nan tabata obligá sí pa hasi 
sierto servisio kontra pago 
(‘herendiensten’). 
Tur e dos lantamentunan 
aki, tambe esun bon konosí 
di 1834 dirigí pa Martis 
di Katalina Janga, a tuma 
lugá den área di Fontein, 
konosí komo ‘landstuin ten 
oosten’, pues situá pariba di 
Rincon. 
Loke a impreshoná e 
ámtenarnan di diferente 
ministerio ta presensia di e 
fuente di awa dushi na Fon- 
tein. Un di nan a deskribí 
esaki komo tesoro di Bo- 
neiru. 

Awèl sí. Mester a pone kristian den 
flus di fariseo. Flus ta zona mas 
DESENTE ku bachi. 


Elvis a faya pisá ku e kabes 
di artíkulo tokante kristian 
den bachi di fariseo. 


Un di e artefaktonan mas 
preferí pa mi den kolek- 
shon di FuHiKuBo ta un 
karkó, komo intrumènt 
musikal, ku ta eksistí sigur 
pa mas di 50 aña kaba. Mi 
ta kalkulá ku ta fo’i e tayer 
di suvenir di Jules Heit- 
könig el a sali, trahá den 
añanan sesenta, tempu 
ku no tabatin prohibishon 
pa kue karkó. Tempu ku 
ainda Boneiru tabata Bo- 


neiru. 


*** 
Durante ku e tabata na Bo- 
neiru pa hasi investigashon 
pa loke a bira despues su 
tésis doktoral tokante polí- 
tika boneriano, Ank Klomp 
a haña òf kumpra e in- 
strumènt musikal aki i el a 
bai Hulanda kuné. Sinem- 
bargo hopi aña despues, 
mi ta kalkulá 10 aña pasá, 


Ank a haña ku e karkó aki 
no ta pertenesé na Hulan- 
da. El a tuma kontakto ku 
mi via Ria Heitkönig pa en- 
tregá e karkó aki, huntu ku 
un beku ku tambe e tabatin 
na Hulanda, na FuHiKuBo. 
E beku mi a entregá mien- 
trastantu na Mangazina di 
Rei. 


*** 
E karkó aki, bunita dekorá, 
ta den sala di FuHiKuBo. 
Mi ta us’é durante nos kur- 
sonan di historia i kultura. 
Te asta mi por supla un 
par di tono riba dje. E ta 
un ‘collectors item’ di balor 
enorme. Mi ta puntra mi 
mes kuantu hende promé 
ku mi a supla e karkó aki. 
Mi no ke pèrd’é pa nada di 
mundu. 
*** 
Na Boneiru no tin masha 
supladó di karkó. Un di nan 
ta 
Raymond 
Bernabela 
di parti Playa. Mi a yega 
di entrevist’é. Na Nort’i 


Saliña tin Mouchi Evertsz, 
na Rincon Pachi Pe i al- 
gun otro persona mas. Na 
Kòrsou tambe m’a yega di 
topa un rinkonero ku tabata 
traha, supla i bende karkó. 
Pauletta. Mi no ta kòrda su 
nòmber dilanti mas. 


*** 
Siman pasá mi tabatin dos 
studiante di FORMA ku a 
bin buska informashon to- 
kante agrikultura i peske- 
ria den historia di Boneiru. 
Nos a papia hopi. Clem- 
ente Pelatinni di Argentina 
i Santiago Tossel di Colom- 
bia. Ámbos ta traha den 
hóreka. Mi a splika i kon- 
testá tur nan preguntanan. 
Na momentu di papia di 
agrikultura mi a kue e karkó 
pa mustra nan. Clemente a 
studi’é, pon’é na su boka 
i kuminsá supla, sakando 


DEN PASONAN 
DI BÒI 


E rúbrika aki no ta kos di tur dia den BONERIA- 
NO. Ta ora mi tin tempu, gana i tópiko pa skirbi 
ariba e ta sali. E tres elementonan aki ta hunga 
un ròl den salimentu di e rúbrika aki. E ta mas 
tantu un kos pa tene mi okupá, pa no lubidá 
e arte di skirbimentu. Tene tambe e dedenan 
fleksibel. Tene e tinu bei, purba pa no kai den 
ripitishon. 


tono i melodianan ku a 
sorprendé mi totalmente. 
Nunka m’a tende un su- 
pladó lokal supla un karkó 
asina bunita. Kere mi. Mi 
a traha hopi programa, 
entre otro lagando hen- 
denan supla karkó, pero 
asina bunita nunka m’a 
yega di tende. 


*** 
Bòi no ta Bòi si e no a 
pidi e persona aki pa un 
entrevista i pa lag’é supla 
karkó. El a aseptá i pronto 
nos lo hasi grabashon. 


*** 
Ta resultá ku Clemente aki 
ta un musikant ku sa toka 
tambor na sierto okashon. 
E mes ta prepará kueru 
pa e instrumènt aki ku 
kueru di kabritu. 
*** 

Ònderstant partikular 


Bo tin tiki entrada i diripiente bo tin gastu grandi nesesario ku bo no 
por paga? E ora ei unidat SZW di RCN kisas por yuda bo ku ònderstant 
partikular. Por ehèmpel si bo tin mester di un kama, frizjidèr òf 
wasmashin, paña i artíkulo pa beibi òf artíkulo di skol pa mucha den 
enseñansa sekundario. 


Pa ònderstant partikular bo mester ta por lo ménos 5 aña inskribí, tin mas 
di 18 aña i ta gana ménos di 120 porshento di e suèldu mínimo legal den 
bo kas di famia. 


Bo ke sa mas òf bo kier pidi ònderstant partikular? Pasa serka nos di 
djaluna te ku djaweps entre 8 or i 10 or di mainta, manda un e-mail pa 
onderstand@rijksdienstcn.com òf yama/whatsapp 795 5053. 


Ku plaser nos ta yuda bo! 


Bou di guia di FuHiKuBo 
Kaminata ‘teambuilding’ pa MHC 


KRALENDIJK – Un 
parti di personal di Mental 
Health Caribbean (MHC) 
a partisipá siman pasá na 
un kaminata den kuadro di 
‘teambuilding’ organisá pa 
Fundashon Históriko Kul- 
tural Boneriano – FuHi- 
KuBo. 
Tin mas i mas petishon 
ta drenta na FuHiKuBo pa 
sorto di aktividatnan asina. 
FuHiKuBo ta duna nan un 
toke edukativo. 
E 
empleadonan 
di 
MHC a bishitá Parke Tanki 
Maraka, ku ta situá riba un 
tereno ku durante Segundo 
Guera Mundial tabata un 
kampamentu militar okupá 


pa militarnan merikano i 
despues 
merikado-porto- 
rikeño. 
Bòi Antoin, kende a 
hunga un ròl importante 
den realisashon di e parke 
aki, ku ta un museo na aire 
liber, a guia e kaminata. E 
la kue tambe un pida tereno 
di Bolivia, pa asina e par- 
tisipantenan sinti un pida 
sabor di mondi será. 
Pa e tipo di aktividat- 
nan aki por tuma kontakto 
ku Emma Pratt, lider di 
proyekto na FuHiKuBo, 
via e-mail adrès fuhikubo@ 
gmail.com Por yama tambe 
Bòi Antoin na telefòn 786- 
6818. 

Rayshantaly Coffie ganadó apsoluto 
kanto Krioyo 


K R A L E N D I J K — 
Djadumingu 2 di aprel 
mardugá, 
Rayshantaly 
Coffie, a risibí su premio 
komo ganadó máksimo di e 
kompetensia Kanto Krioyo 
2023. E área kreá pa e ak- 


tividat den Stadion Antonio 
Trenidad, tabata bon yená 
ku hende. Tur hende a gosa 
e anochi, sigur un aktividat 
bon organisá. Un tras di 
otro e kantantenan a pre- 
sentá kantika riba esenario. 


Durante e anochi Glenn 
Thomas, a risibí plaka di 
mérito pa e trabou i aten- 
shon ku e ta duna aktivi- 
datnan kultural na Boneiru. 
Glenn, a bisa ya ta 12 aña e 
ta hasi e trabou na Boneiru, 


ku hopi amor. “Boneiru ta 
un ehèmpel pa Kòrsou, kon 
biba bo kultura”, Glenn a 
bisa riba esenario. 
Promé ku a saka e ga- 
nadónan, Shaedra Baro- 
meo, ganadó di e último 


Kanto Krioyo, promé ku e 
pandemia di vírùs a asotá 
Boneiru i mundu kompletu, 
a despedí di su kantika. El 
a keda 3 aña komo ganadó. 
No tabatin festival e tempo- 
rada. Shaedra, a presentá su 

If your profile meets the above criteria and you 
have the necessary experience in this field, 
we invite you to submit your application letter 
including your resume in English via e-mail before 
April 10, 2023 to: 


Maduro & Curiel’s Bank N.V., a leading 
financial institution operating in Curaçao, 
Aruba, St. Maarten and the BES Islands, 
has the following vacancy in Bonaire: 


Unit Leader 
Physical Security 


We are looking for a competent, dynamic, result- 
oriented and highly motivated individual to be part 
of our Bank. 


JOB PROFILE 


 Develop, Implement and Execute Security 
Programs, Policies, and Procedures 


 Conduct Research and Analysis and 
prepare Investigative Reports 


 Inherent Interview Techniques 
and Interrogation Skills 


REQUIREMENTS 


 Bachelor’s degree or equivalent 


 10 years of experience in the security area, 
with 2 years in a Supervisor positionPROFILE 


 Fundamental technical understanding of 
current cybersecurity threats, trends, and 
investigative knowledge 


mcbbonaire.com 


Besides the excitement and challenge of a new 
work environment, we offer growth possibilities 
and an attractive remuneration package. 


Maduro & Curiel’s Bank 
(BONAIRE) N.V. 
Human Resources Department 
recruitment@mcbbonaire.com 


WE 
ARE 
HIRING 


(+599) 715 5520 | 
mcbbonaire.com | 
MCB Bonaire | 
customer.support@mcbbonaire.com 


kantika Kokocha Kokocha 
i despues a presentá e resul- 
tado di ganadónan Kanto 
Krioyo 2023. 
Presidente 
di 
hurado 
a bisa ku e trabou tabata 
fuerte i e resultadonan ta 
hopi pèrta. E reakshonnan 
tabata duna tur indikashon, 
ku tur hende ta di akue- 
rdo ku e resultado di hura- 
donan, esta ken a gana. 


Di 4 finalista Jurnick 
Clarenda, di 3 finalista Ri- 
ginald ‘Jonchi’ Dortalina, 
di 2 finalista Wesley Wewe’ 
Sint Jago i promé finalista 
i kantante mas popular, Ai- 
mee Janga. Ganadó apso- 
luto a resultá Rayshantaly 
Coffie, ku un komposishon 
di Tico Balentin. Agru- 
pashon musikal tabata na 
enkargo di FMK. 

Uw reactie 


Spreekt deze rol u aan? 
Stuur dan een brief met CV 
vóór 10 april 2023 aan: 
Linkels & Partners 
T.a.v. drs. Harald Linkels 
via mail: harald@linkels.com 


De rol 


De Organisatie 


Uw Profiel 


De RvC van OBNA heeft als kerntaak het houden van toezicht op het beleid van de directie en 
op de algemene gang van zaken binnen de vennootschap. Als commissaris staat u de directie, 
vanuit uw expertise, daarnaast bij met raad en daad. Bij de uitvoering van uw taak laat u zich 
steeds leiden door het belang van de vennootschap en haar onderneming. Naast de RvC is er 
ook een Commissie van Advies, die specifieke taken heeft op het gebied van rentebeleid en 
investeringsbeleid. Als Commissaris kunt u tevens worden benoemd in de Commissie van 
Advies. Vanuit uw rol onderhoudt u contacten met diverse partijen die van belang zijn voor de 
OBNA. 
. 


Om in aanmerking te komen voor de functie dient u tenminste een HBO-opleiding te hebben 
op het terrein van Governance, Finance, duurzame economische ontwikkeling of het bank- 
wezen. Bij voorkeur hebt u reeds ervaring met het houden van toezicht binnen organisaties. U 
herkent zich in competenties als authenticiteit, bestuurlijk inzicht, helicopterview, integriteit, 
onafhankelijke meningsvorming, maatschappelijk bewustzijn en interpersoonlijke sensitiviteit. 
U bent daarnaast een teamplayer. Nadrukkelijk wordt gewezen op het feit dat het Openbaar 
Lichaam diversiteit nastreeft in haar toezichthouders, als het gaat om leeftijd en sekse. U bent 
op Bonaire woonachtig en duidelijk bij het eiland betrokken. . 


Commissaris OBNA 


PSYCHOLOGISTS TRAINERS CONSULTANTS 
Linkels & Partners 


vacature 


l 


De Ontwikkelingsbank van de Nederlandse Antillen (OBNA) is in 
het jaar 1981 opgericht en is gespecialiseerd in middellange- en lange 
termijn leningen die de economische ontwikkeling op de eilanden 
stimuleren. Het gaat dan om Curaçao, Sint Maarten, Bonaire, Sint 
Eustatius en Saba. Hoewel de organisatie gevestigd is op Curaçao, is 
het Openbaar Lichaam Bonaire mede-aandeelhouder in de Vennoot- 
schap. Namens het Bureau Deelnemingen van het Openbaar Lichaam 
zijn wij op zoek naar kandidaten voor de rol van Commissaris bij 
OBNA, afgevaardigd door het Openbaar Lichaam. . 


De volledige profielschets kunt u ook opvragen via bovenstaand e-mail adres. 


Namens Openbaar Lichaam Bonaire 


Corbin Pourier, presidente nobo pa Key Club 


K R A L E N D I J K — 
Djasabra 1 di aprel, a tuma 
lugá instalashon di miem- 
bronan nobo pa e orga- 
nisashon Key Club Kibra- 
hacha 
Liseo 
Boneriano 
Bonaire. 
Ofisialmente 
tur 
e 
hóbennan di key Club, 
ta un miembro di e orga- 
nisashon. Durante e enkue- 
ntro, a instalá e board nobo 
i presidente nobo, sekreta- 
rio, tesorero i direktornan. 
Nan ta hasiendo diferente 
aktividat, pa rekoudá fondo 
pa bai Aruba i sera konosí 
ku e Key Club aya. 
Aparte di esei, nan meta 
ta pa rekoudá fondo i duna 
bèk den komunidat na gru- 


ponan. 
Jeada Kocks, e presi- 
dente di Key Club, te na e 
momentu ei, a papia di su 
eksperensia i kuantu kos el 
a siña i awor ta mas stabil 
den e organisashon. 
Na final di su spich el a 
bisa: “Danki pa bini, danki 
pa bai. Bonochi paga lus.” 
Despues e instalashon 
a tuma lugá. Corbin Pou- 
rier a bira presidente nobo, 
vise presidente Sebastiaan 
Spruit i Jeada Kocks, e 
promé presidente di e or- 
ganisashon na Boneiru, a 
rekonosé e posishon komo 
Immediate past president. 
Tur aña ta instalá un presi- 
dente nobo. 

ARUBA 
STATIA/SABA/ST. MAARTEN 


GREAT BAY – Dia 29 di mart personal di Brantwer a 
bishitá Sint Martin’s Home na St. John’s Estate, ka- 
minda nan a interkambiá ku e adultonan mayó. 
E bishita na e adultonan mayó a tuma lugá djárason 
mainta i ta parti di e siman di Brantwer ku aktividat- 
nan komunitario organisá pa Fundashon Brantwer St. 
Maarten. 


Personal di Brantwer a bishitá 
Sint Martin’s Home 


Brantwer a bishitá Sister Borgia Primary School 


GREAT BAY – Per- 
sonal di Brantwer djamars 
28 di mart a bishitá Sister 
Borgia Primary School na 
Philipsburg, kaminda nan a 
asistí e alumnonan ku dife- 


rente asignashon den ora- 
nan di mainta. 
E bishita na e skol ta 
parti di e siman di Brant- 
wer, kargá ku aktividatnan 
komunitario organisá pa 


Fundashon Brantwer St. 
Maarten. E siman di Brant- 
wer tabata di 25 pa 31 di 
mart. Brantwer ta asortá 
bou di e ministerio di asun- 
tunan general. 


Repartishon kartera di diputado 


THE BOTTOM – Ko- 
legio Ehekutivo djaweps 30 
di mart, a repartí kartera pa 
e diputadonan. Diputado 
Bruce 
Zagers 
tin 
e 
kartera di asuntunan ge- 
neral, finansa i asuntunan 
ekonómiko, 
agrikultura, 
krio di bestia di piskeria, pl- 
anifikashon i infrastruktura, 


obra públiko, asuntunan 
konstitushonal, 
turismo, 
awa haf, aeropuerto, na- 
turalesa i medioambiente, 
sanidat i maneho di sushi, 
kompania di elektrisidat, 
SEC. 
Diputado 
Eviton 
Heyliger ta enkargá ku 
edukashon, 
desaroyo 


komunitario,asuntunan 
sosial i di labor, bibienda 
sosial, salubridat públiko i 
higiena, kultura i deporte, 
archivo, 
asuntunan 
di 
hubentut, Kadaster, fondo 
di Union Europeo i kom- 
pania di telekomunikashon, 
SATEL. 
Gezaghebber Jonathan 


Johnson ta enkargá ku sen- 
so, asuntunan di personal i 
organisashon gubernamen- 
tal, maneho di desaster, 
protokòl siguridat públiko, 
komunikashon, 
digita- 


lisashon i IT. E repartishon 
di kartera a tuma lugá e 
dia despues ku a apuntá e 
diputadonan nobo i ta inisiá 
e periodo di gobernashon 
nobo 2023-2027. 


PHILIPSBURG – Ta 
bini un komishon konhunto 
di frontera pa e frontera en- 
tre St. Maarten hulandes i 
franses. 
Esaki ta sali na kla for 
di un desishon di Konseho 


di Minister kaminda Min- 
ister di asuntunan eksterior, 
Hoekstra, ta duna lus bèrdè 
pa sera un tratado entre Re- 
ino i Repúblika Franses, pa 
loke ta trata e frontera na 
St. Maarten. 


Pa hopi aña kaba ta aten- 
diendo tokante e kuestion. 
E tratado ta enserá tam- 
be den un regulashon pa 
mantenshon di e frontera, 
e derechonan di siudada- 
nonan den bahia, e posis- 
hon di derecho di e tratado 
pa loke ta trata naturalesa i 
institushon di un komishon 
i frontera konhunto. 
Hoekstra lo sera e trata- 
do i presentá e proposishon 
pa aprobashon di e tratado 
pa konseho serka e seshon 
di konseho di Raad van 
State di Reino. 


Komishon di frontera pa St. Maarten 
hulandes i franses 

ARUBA 
HULANDA 


Ocho detenshon den 
kaso grandi di froude 


HULANDA – E úl- 
timo lunanan polis a de- 
tené ocho personal den un 
investigashon grandi di 
froude. E estafadonan lo a 
presentá su nan víktiman- 
an komo trahadó di banko. 
Den e kaso tin mas ku 150 
denunsia. E daño total, se- 
gun polis, ta riba 1,6 mion 
euro. 
E 
sospechosonan 
ta 
kuater muhé i kuater hòm- 
ber di e edat entre 20 i 24 


aña. Nan ta bini di Almere, 
Amsterdam i Nigtevecht. 
Shete di nan entre tantu ta 
den libertat, pero ainda ta 
sospechoso. Solamente un 
hòmber di 23 di Almere ai- 
nda ta detené. 
Polis a hasi entrada 
hudisial den un parke di 
fakansi den e bario na Uit- 
dam na Noord-Hollland i 
un kas na Almere. Ei nan 
a tuma entre otro telefòn i 
plaka den beslag. 


ECHT – Un kliente di 
e organisashon di perso- 
nanan desabilitá Pergamijn 
na Echt, djaluna despues di 


landa den e pisina di e kom- 
pleho di kuido, a fayesé. Na 
Pergamijn ta biba perso- 
nanan ku limitashon. 


A saka e kliente for di 
awa i despues di e reanim’é 
a hib’e hospital, pero mas 
despues riba mesun dia a 
bin fayesé, e instituto ta a- 
nunsiá djabièrnè. 
E instituto a pone Ins- 
pekshon di Salubridat Púb- 
liko na altura ku a kuminsá 
ku un investigashon. Debí 
na motibu di privasidat e 
instituto no ta bisa nada to- 
kante e identidat i lugá di 
biba di e fayesido. 


Kliente instituto di persona desabilitá ta hoga 


ENSCHEDE – Desèm- 
ber ku a pasa a violá un 
muhé hóben di dia kla na 
Enschede. Un hòmber di 
21 aña prosedente di Si- 
erra Leone ta detené riba 
sospecho di violashon ku 
violensia. E ta desmentí e 
echo. Djabièrnè mainta a 
kaso a keda trata pro forma 
na Almelo. 
Djaluna 19 di desèm- 
ber un muhé yòn ku tabata 
kana den e sentro Enschede 
a keda aserká pa un hòmber 
di 21 aña prosedente di Si- 
erra Leone. 
“Mi por puntrá bo algu,” 
e hòmber a puntra e muhé. 
Seguidamente e hòmber ku 
violensia a benta e muhé 
abou i e sospechoso a dal e 
muhé den su kara pa despu- 
es lastr’é abou. 
E muhé a keda brutal- 
mente violá, durante kua e 


sospechoso tabata bisa “ta 
realmente dushi.” E viola- 
shon a keda stipulá riba 
grabashon di kámara. 
E hòmber di 21 aña ta 
desmentí e echonan kasti- 
gabel. Segun Fiskal Menno 
Hoekstra, e deklarashon te 
asta ta resultá ku el a atmití, 
asina RTV Oost ta informá. 
Kiko ta edat di e vík- 
tima i unda e ta biba, no ta 
konosí. Tokante e víktima, 


Ministerio Públiko no ta 
hasi menshon, un bosero ta 
laga sa. 
E sospecho ta detené 
den un kas di detenshon i 
dentro di algun dia mes- 
ter hasi tèst na Pieter Baan 
Centrum. Momentu ku e in- 
vestigashon ta kla, lo aten- 
dé e kaso den su kontenido. 
Un siguiente kaso pro 
forma ta planiá pa 16 di 
yüni. 


Muhé violá di dia kla 


Dos hòmber detené pa poseshon di 
arma di kandela 


SCHIPHOL 
- 
Marechaussee 
djaweps 
anochi a detené dos hòm- 
ber ku tabatin arma di kan- 
dela den nan poseshon na 


Schiphol Plaza. Durante 
un kontròl, Marechaussee a 
ripará ku hòmbernan tabata 
aktua nèrvioso momentu 
ku a aserká nan. I esaki a 


kuadra, pasobra ámbos ta- 
batin un arma di kandela 
bou di nan paña, un bosero 
ta laga sa. 
A detené e duo di 20 i 22 
aña i djabièrnè ainda nan ta- 
bata será. Entre tantu a hasi 
entrada hudisial den nan 
kas kaminda e haña muni- 
shon. E dosnan ta bini di 
besindario di Amsterdam. 
Dikon e hòmbernan ta- 
batin arma di kandela huntu 
ku nan na aeropuerto, ainda 
ta den investigashon, un 
bosero a laga sa. 


Muhé tirá mata 


AMSTERDAM – Den 
e besindario di Parlamen- 
to na Amsterdam, a tira 
un muhé di 47 aña mata. 
Esaki a sosodé djabièrnè 
mainta den Wittenstraat. E 
kulpabel despues a hui. 
Djis despues a hasi 
notifikashon tambe di un 
insidente na e garashi di 
parker den besindario. Ei 
nan a haña e posibel kul- 


pabel di e tiroteo morto. 
Segun polis, ta trata di un 
hòmber di 57 aña di Am- 
sterdam. 
Kiko a sosodé promé ku 
e tiroteo, ainda no ta kono- 
sí. Segun polis, e kulpabel 
i e víktima tabata konosé 
otro sí. Kiko ta orígen di 
nan relashon polis no ke 
duna di konosí komo ku 
ainda mester tende testigu. 

ARUBA 
ARUBA 


Conseho di Minister di Reino a trata strategia di siguridad 
pa reino completo 


ORANJESTAD - Nos 
siguridad no ta algo cu ta 
bin di su mes. E ta rekeri a- 
tencion continuo pa percura 
cu nos ta sigur y cu nos ta 
sigui sigur. Siguridad den 
un pais ta hopi importante 
pasobra sin siguridad, nos 
no por biba liber. E strate- 
gia di siguridad pa Reino 
Hulandes ta encera locual 
cu lo haci durante e proxi- 
mo 6 añanan (2023-2029) 


na bienestar di siguridad 
nacional. Manera cu por 
tuma nota mundialmente 
tin cantidad di menasa con- 
tra di siguridad, den dife- 
rente aea. Tin tension geo 
politico y menasa militar 
door di entre otro e guerra 
na Ukraina. Tin diferente 
sorto di actividad criminal, 
pero tambe e pandemia y 
clima y desasternan natu- 
ral por conduci na desrup- 


cion di sociedad. E strate- 
gia di siguridad menciona 
“Veiligheidsstrategie” 
ta 
duna direccion na loke 
Reino ta haci riba e tema 
di siguridad nacional. Me- 
nasa contra siguridad no 
ta haci distincion di fron- 
tera, pues Reino Hulandes 
no ta imuun contra cam- 
bionan tumando luga rond 
mundo. Siguridad nacional 
ta sinonio cu siguridad in- 


ternacional y vice versa. 
Pues e ta sumamente im- 
portante cu ta pone enfasis 
riba siguridad nacional y 
internacional den e strate- 
gia di pa Reino completo 
y pa conecta esaki na otro. 
E strategia di siguridad 
ta combina e asina yama 
Geintegreerde 
Buiten- 
land - en Veiligheidsstrat- 
egie (2018) y e Nationale 
Veiligheid Strategie (2019) 


hunto y ta contene plan di 
accion y maneho riba to- 
cante diferente tema. Si- 
guridad ta un tarea princi- 
pal di gobierno, pero e ta 
rekeri ciudadanonan, com- 
panianan, organisacionnan 
y instacianan tambe, pa 
traha hunto y pa asina mi- 
tiga menasanan contra si- 
guridad, cual ta locual cu 
e “Veiligheidsstrategie” di 
Reino ta contene tambe. 


Pa intercambia vision riba tereno energetico 
Minister Glenbert Croes a reuni cu Repsol 


ORANJESTAD -- Ta 
un secreto publico con 
determina Minister Glen- 
bert Croes ta pa por logra 
converti Aruba den e hub 
Energetico pa Caribe, un 
industria cu lo tin un spin 
off economico y laboral sin 
igual pa bienestar di nos 
Pais, nos Pueblo y di San 
Nicolas en especial. Un 
industria cu lo aporta na 
bienestar di nos pueblo sin 
contaminacion algun, pa un 
medio ambiente limpi. Na 
mes momento lo ta creando 
cupo di trabou cu e indu- 
stria nobo aki. 
E zona di refineria cu ta 
uno grandi, lo wordo trans- 
forma den e zona di e indu- 
stria Energia di Aruba con- 
sistiendo e.o. di e refineria 
mes pero operando riba e- 
nergia limpi. E lo consisti 


di Aruba Hydrogen Valley 
cu su “refineria” conoci 
como electrolizer. Ademas 
di esaki e produccion di 
hidrogeo den Aruba Hydro- 
gen Valley lo subasta Aruba 
cu e energia cu e mester. 
Tambe lo por almacena hi- 
drogeno cu na su turno por 
wordo exporta pa otro pais- 
nan den region. 
Manera ta conoci EA- 
GLE LNG tambe lo haya su 
zona den e zona Energetico 
di Aruba, un proyecto cu ta 


garantisa reduccion di awa 
y coriente riba un fuente di 
energia mucho mas limpi 
cu HFO – Heavy Fuel Oil. 
Ademas cu Aruba mester di 
gas pa e planta di produc- 
cion di hidrogeno. 
Y asina tin mas proyecto 
cu lo wordo ubica riba e 
zona di refineria cu e man- 
datario na su debido tempo 
lo anuncia oficialmente. 
Den e cuadro aki Mini- 
ster Glenbert Croes a haci 
un bishita di cortesia na e 


compania estatal di petro- 
leo di Spaña cu ta Repsol 
unda cu a intercambia e 
maneho, e vision, informa- 
cion y conseho riba e plan- 
nan ambicioso riba energia 
sostenibel di e mandatario 
pa cu Aruba. 
E titular di Energia a en- 
trega e plan energetico di 
Aruba pa cu Aruba Hydro- 
gen Valley y energia sos- 
tenibel, un industria nobo 
pa e area unda e refineria 
ta ubica actualmente. Sr. 
Tomás García Blanco, di- 
rector general di Explo- 
racion y produccion a ex- 
presa di ta impresiona cu un 
pais asina chikito manera 
Aruba ya tin su roadmap 
energetico defini pa futuro 
y esey ta hopi bon y a feli- 
cita Minister y e delegacion 
pa cu esaki. 


Repsol ta conta cu mas 
di 23 mil trahado y ta pre- 
sente na mas di 14 dife- 
rente pais manera Merca, 
Canada, Brazil, Bolivia, 
Colombia, Peru, Venezu- 
ela, Trinidad and Tobago, 
Norwega, Union Britanico, 
Algeria, Libya y Indonesia. 
Exploracion di petroleo y 
gas ta nan specialidad cual 
a comberti Repsol den un 
lider creciente den explo- 
racion na un nivel mundial. 
Durante e bishita di e 
mandatario, Glenbert Croes 
a ricibi un presentacion riba 
e drilling y exploracion cu 
a tuma luga na Aruba, y na 
final Minister a expresa su 
gratitud na Repsol pa a kere 
den Aruba y pa e trabou cu 
nan a haci na Aruba cu por 
cierto tabata un inversion di 
200 miyon dollar. 

ORANJESTAD -- De- 
partamento di Cultura Aru- 
ba ta gradici e actriz, mae- 
stra y directora di Teatro 
renombra di Corsou, sra 
Laura Quast cu a bin Aru- 
ba riba su mesun forsa, pa 
brinda su tremendo aporte y 


su maraviyoso sosten brin- 
da durante di Celebracion 
di Dia Mundial di Teatro 
2023 cu a tuma luga na Cas 
di Cultura Aruba, riba Dia 
Mundial di Teatro, esta 27 
di maart y cu a forma parti 
protagonico den e Hom- 


enahe Postumo: “Aplauso 
pa Burny”, dirigi exitosa- 
mente pa e maestra y direc- 
tora, sra. Amy Lasten con- 
huntamente cu su elenco di 
actornan local. 
Laura Quast a trece riba 
escenario, un fragmento di 


e obra “Un anochi largo”, 
cu den bida, Burny Every 
(nfm), a dirigi na Corsou 
cu cuatro actriz renombra 
manera su persona, Laura 
Quast, como tambe: Rina 
Penso, Greta Trapenberg y 
Mila Palm. 
Tabata 
un 
berdadero 
privilegio di por tin su per- 
sona hunto cu nos aki na 
Aruba, na unda nos por a 
disfruta di su experiencia 
den e ramo teatral cu su 
excelente control escenico 
y di bos y su sobresaliente 
actuacion representa den un 
fragmento cu ta papia pa su 
mes y cu a ser expresa cu 
tur tecnica di mundo, cu 
un poderoso dominio dra- 
matico y di caracterisacion, 
cu a resalta su personalidad 
asombroso, captando aten- 
cion di un y tur den un pre- 
sentacion digno di un gran 
dama di teatro. 


Di e forma aki nos ta 
sigui estrecha nos lasonan 
di union entre nos islanan 
ruman y entre nos artis- 
tanan talentoso den Caribe, 
cu ta carga cu pasion e arte 
teatral cu tanto magistrali- 
dad y pasion. Masha pabien 
y masha danki pa su contri- 
bucion y su valioso aporte 
significativo, cu ta garan- 
tisa parti di e desaroyo di 
Teatro aki na Aruba. 


Laura Quast a bishita Aruba 


Aruba Lions Club cu bunita proyecto pa nos grandinan 


ORANJESTAD -- Aru- 
ba Lions Club den su aña 
leonistico di celebracion 75 
aniversario, ta bolbe cu un 
di su bunita proyectonan 
despues cu pandemia a stro- 
ba pa un temporada, pero e 
leonnan ta bek cu e “Smile 
Mobile”. Algun luna atras 
nos a presencia e reintro- 
duccion di e cara nobo di 
“Smile Mobile”, awe por 
anuncia cu weekend di 25 y 
26 di maart 2023, e “smile 
mobile” a sali na dos oca- 
sion, pa e Centro di Cuido 
na San Nicolaas diasabra 
y despues pa Maris Stella 
riba diadomingo. 
Den presencia di dos 
autoridad internacional di 
e organisacion di Lions, 
hunto cu miembronan di 
Aruba Lions Club y tambe 


e hobennan di Leo Club, e 
proyecto a cuminsa for di 
oranan di mainta. 
Den e mobile aki por a 
presencia con e dentadura 
di nos grandinan ta pasa 
un proceso di limpieza y 
reparacion den man di pro- 
fesionalnan cu ayudo di e 
muchanan di Leo Club cu 
ta registra y busca esaki- 
nan. Durante e momento 
aki tambe e grandinan ta 
wordo entreteni cu musica 
di e miembronan di Lions 
y na momento di entrega 
di e dentadura nan ta ricibi 
esaki cu un pakete di pasa 
boca. Pa esnan cu ta duna 
e servicio di cuido, tambe a 
ricibi un pakete for di man 
di e Leo Club, como mues- 
tra di aprecio pa e bunita 
trabou cu nan ta eherce di 


cuida nos grandinan. Esaki 
sigur ta un bunita proyecto 
di Aruba Lions Club cu un 
biaha mas ta demostra nan 
pasion como boluntario 
pa sirbi den comunidad y 
yuda caminda cu tin nece- 
sidad. Aruba Lions Club 
kier gradici tambe na e bo- 
luntarionan “Friends of Li- 
ons” cu a yuda pa prepara e 
paketenan, tambe un danki 
ta bay na Price Smart cu 
tambe a contribui pa por a 
logra e paketenan cu “pasa 
boca”. 
Un palabra di pabien pa 
Aruba Lions Club y su Leo 
Club pa e proyecto aki y 
asina tambe preparando pa 
e weekend aki nan bishita 
na Paviljoen. 


ORANJESTAD -- Di- 
ahuebs den oranan di a- 
tardi na e crusada dilanti 
Citgo Oranjestad, e crusa- 
da di Caya Betico Croes cu 
Van Leeuwenhoekstraat y 
Adriaan Lacle Boulevard, 
a sosode un boksmento, 
pa motibo di falta di duna- 
mento di preferencia. 
Mesora a pidi pa pre- 
sencia di polis mirando 
cu un di chauffeurnan no 
tabata tin un rijbewijs den 
su poder. 
Na e sitio a bin com- 
pronde cu e Toyota Belta 
shinishi no a duna pre- 
ferencia na e Mitsubishi 


Lancer cu tabata biniendo 
for di Adriaan Lacle Bou- 
levard y bira su dilanti. E 
Toyota a bay dal contra un 
di e tubonan di e luznan di 
trafico, ambos auto a haya 
daño material y un per- 
sona a keda herida. Polis 
di trafico a bin atende cu 
e boksmento aki mirando 
cu un chauffeur no tabata 
tin rijbewijs y tabata tin un 
hende levemente herida. 


Accidente pa falta di dunamento di 
preferencia 

Entrante 3 di aprel 
Ta habri espasio entre Kòrsou i Venezuela 


WILLEMSTAD – Pro- 
mé Minister Gilmar Pisas 
huntu ku Minister Charles 
Cooper a presensiá djabièr- 
nè 31 di mart, firmamentu 
di e akuerdo entre outori- 
datnan di aviashon sivil di 


Venezuela i di Kòrsou. 
Ta habri e espasio aéreo 
bèk entre Kòrsou i Venezu- 
ela den 3 fase. Riba 3 di 
aprel e promé fase ta enserá 
buelonan estilo ‘charter’, 
esta buelonan riba petishon 


di un òf mas kliente spesí- 
fiko, pero no regular. Di dos 
fase ta 1 di mei i lo habri 
pa aviashon general (avi- 
ashon chikitu). E último 
fase ta drenta na vigor riba 
1 di yüli i ta pa servisionan 
reglá. 
Esaki ta resultado di in- 
terkambio entre Kòrsou su 
Outoridat di Aviashon Sivil 
i su ‘counterpart’ na Vene- 
zuela, esta ‘Instituto Nacio- 
nal de Aeronáutica Civil’ 
(INAC). E habrimentu di 
frontera na midi aki mes- 
ter garantisá un komienso 
di tráfiko den un forma or- 
dená. Kompanianan di avi- 
ashon i operadónan privá 
mester di aprobashon ade- 
lantá pa tur buelo, òf seri di 
buelonan, di tur dos 2 outo- 
ridat, pues tantu di Kòrsou 
komo Venezuela. 


Komo parti di e akue- 
rdo, a palabrá tambe ku 
entre e dos paisnan, dentro 
di 6 luna, lo negoshá un 
tratado di aviashon nobo 
(‘luchtvaartverdrag’). 
E 
tratado aktual, ku ainda ta 
na vigor, ta data di 1991, i 
tabata konta pa Antia Hu- 
landes. Tambe DC-ANSP, 
e dunadó di servisio pa loke 
ta tráfiko aéreo di Kòrsou, 
i su ‘counterpart’ na Ven- 
ezuela, esta ‘Servicios a la 


Navigación Aérea’ (SNA), 
a firma un aktualisashon di 
e akuerdo aktual, ku ta re- 
glá e komunikashon i tras- 
paso di tráfiko aéreo entre e 
dos instansianan aki. 
E kombersashonan entre 
e diferente instansianan, a 
kuminsá despues di komb- 
ersashonnan plenario entre 
delegashonnan di gobièr- 
nunan di ámbos pais pa 
loke ta habrimentu bèk di e 
frontera. 


Pa ladronisia di skuter 
Detenshon i konfiskashon 
W I L L E M S TA D - - 
Djabièrnè 31 di mart 2023 
sentral di polis a risibí un 
informashon di un siu- 
dadano ku na altura di un 
Minimarket den área di 
Tera Cora tin un skuter ku 
ta prosedente di ladronisia 
for di un kompania. A di- 
rigí un unidat na e sitio. 
For di e investigashon 
preliminar ku polis a hasi 
na e sitio a resultá ku e 
skuter ta prosedente di 


ladronisia ku a tuma lugá 
algun dia pasa. 
Na e sitio a hasi kon- 
fiskashon di e skuter i de- 
tenshon di e hòmber sos- 
pechoso J.V.A., nasé na 
Kòrsou di 25 aña di edat, 
pa e kaso di ladronisia ari- 
ba menshoná. A presentá e 
sospechoso dilanti un fis- 
kal ouksiliar ku despues di 
interogashon a ordená su 
enkarselamentu pendiente 
di mas investigashon. 


Plei-òf bola-8 ta sigui djamars rumbo na final 


KRALENDIJK--Plei- 
òf kampionato biliart bola- 
8 di nos isla ta sigui djamars 
awó 4 aprel 2022 ku otro 
partido di e plei-òf kam- 
pionato biliart bola-8 di nos 
isla, esaki tumbo pa final. E 
plei-òf di e kampionato ya 
ta den un fase basta avansá 
kaba rumbo pa e gran final 
di e kampionato. 


Pa djamars awó 4 aprel 
2023, e plei-òf ta sigui mi- 
tar di ocho anochi den sala 
di biliart di Kompleho De- 
portivo Jorge Nicolaas na 
Kaya Amsterdam. Riba e 
dia aki ta topa otro e eki- 
ponan Azteca di Nort Sali- 
ña i Mastertouch di Kaya 
Nikiboko Sùit, esaki pa mi- 
tar di ocho anochi. 


E partido aki ku un Mas- 
tertouch ku ya a klasifiká, 
ta primintí di bira un tre- 
mendo partido entre e eki- 
ponan aki ku no ta baha 
kabes fásil pa otro. Aki ta 
sigui e partidonan ku falta 
ainda di e plei-òf promé ku 
final. Djaweps awó 6 aprel 
2023 pa mitar di ocho ano- 
chi den sala di biliart di 


Kompleho Deportivo Jorge 
Nicolaas na Kaya Amster- 
dam, e partido entre e eki- 
ponan The Untouchable i 
La Tropicana. 
Ku e partido aki ta fi- 
nalisá tambe e plei-òf pa 
despues pasa pa final di e 
kampionato di kua ya un di 
e ekiponan den e gran final 
ya ta konosí. 


Ta trata di e ekipo Mas- 
tertouch ku ya a klasifiká pa 
e gran final ku ta mihó di 3 
partido. 
Final. 
18 aprel 2023 19:30 nr1 
vs nr2. 20 aprel 2023 19:30 
nr1 vs nr2. 
23 aprel 2023 13:00 si ta 
nesesario. 
Éksito na e ekiponan.. 


Energizer den torneo sòftbòl 
internashonal 


KRALENDIJK--Di 
akuerdo ku informashon- 
nan ku a yega nos redak- 
shon fin si siman tras di 
lomba, e tim di sòftbòl The 
Energizer, lo ta den torneo 
di sòftbòl anual internasho- 
nal ku lo tuma lugá aya na 
pais ruman Aruba. 


E torneo ta entre e isla- 
nan Aruba, Boneiru, Kòr- 
sou i St. Maarten. 
Pa loke ta trata e torneo 
e aña aki, ta despues di dos 
aña ku esaki ta tuma lugá 
atrobe. 
Pa motibu di Covid, ta 
despues di dos aña ku e tor- 


neo aki ta tuma lugá atrobe. 
E ekipo di Energizer ta 
den ful preparashon, ful den 
entrenamentu pa por repre- 
sentá Boneiru dignamente 
den e torneo anual aki. 
Nos ta deseá Energizer 
tur pero klase di éksito den 
e torneo aki. 


Segun e informashon- 
nan, e ekipo di Energizer 
ta bon den treinen i di pre- 
parashon pa e torneo. 
Despues nos lo bini ku 
mas informashon tokante e 
torneo aki. 
Keda pendiente ya ku ta 
serka bo sirbidor, Redak- 


tor Deportivo Ibi Piar, bo ta 
tende di esakinan. 
Asina ku nos tin mas 
informashon nos lo amplia 
pa abo ta bon informá di tur 
loke ta pasa den deporte na 
Boneiru, tambe otro islanan 
i mas leu. 


Djaluna 3 aprel 2023 
19 


Palma grátis na Tera Barra 


KRALENDIJK 
– 
Tera Barra ta duna mas 
di 500 sabalpalm grátis. 
E sorto di palma akí ta 
úniko na Boneiru, pero 
ta 
menasá 
ekstinshon. 
Dor di duna e palmanan 
yòn, Tera Barra ta spera 
ku e populashon ta bolbe 
krese. ‘Sabal Loughee- 
diana’ ta krese solamente 
na Boneiru. Den mondi 
tin ainda solamente 25 
palu di e sorto di palma i 
e populashon ta kabando. 
E kresementu poko poko 
di sabalpalm no tin mes- 


ter di hopi awa i p’esei ta 
adekuá pa e ambiente akí. 
Por yuda oumentá e popu- 
lashon di sabalpalm dor di 
planta un palma den kurá 
di kas. Na Tera Barra por 
haña e palmanan grátis 
riba djaweps i djabièrnè di 
8’or pa 12’or di mainta i 
djasabra di 8’or di mainta 
pa 1’or di mèrdia. Un di e 
metanan mas importante 
di Tera Barra ta pa planta 
mas palu lokal. Esaki ta 
ofresé sombra, kuminda 
pa para i otro bestianan 
den naturalesa di Boneiru. 


Nos hendenan mas i mas kreativo 
‘Headwrappedbycaroll’ ta drai bon 


KRALENDIJK -- Car- 
oll-Ann Soliano, ya konosí 
pa su maramentu di lensu 
na Boneiru, ta hopi ak- 
tivo. Nòmber di su obra ta 


‘Headwrappedbycaroll’ i e 
ta drai bon. Caroll tabata na 
Rincon durante ‘Taste of 
Bonaire’ bendiendo su len- 
sunan. E tin ya algun aña 


ta duna e servisio di mara i 
bende lensu. 
Ta un kreashon di su 
mes. Kada un, ta un kabes 
mará diferente. Caroll a 
konta ku ta su wela Ines 
Pourier (†), a inspir’é pa 
kuminsá ku maramentu di 
kabes ku lensu. E wela ta- 
bata bis’é, momentu e tin 
ku sali hasi algu den purá, e 
ta djis mara kabes ku lensu 
i kore bai hasi su diligensia. 
Niun hende no sa ku e no 
a peña. Pues momentu ku 
mira Caroll kabes mará, ta 
pasobra e no tabatin tempu 
pa peña. Un joke lógika- 


mente. Caroll a kuminsá 
mara su mes kabes i poko- 
poko el a desaroyá su talen- 
to i ta mara pa otro hende. 
El a modernisá e mara- 
mentu di kabes ku lensu i 


krea su propio estilo. Por 
top’é na diferente aktividat 
i aserk’é pa servisio di mara 
lensu. Riba potrèt momentu 
e tabata hasiendo su trabou 
ku e stima hopi. 

Kas di komehein tin su importansia 


KRALENDIJK 
– 
Komehein no ta un insekto 
masha popular i gustá na 
Boneiru. E ta hasi hopi 
daño na kas i edifisio, kou- 
sando destrukshon na tur 


loke ta di palu na un bibi- 
enda. Entre otro na spannan 
di dak, kozeinnan di palu pa 
porta i bentana, plafòn, etc. 
Pero kas di komehein tin su 
importansia tambe, manera 


sirbiendo komo neishi di 
prikichi. 
E dianan aki por topa 
ku hopi kas di komehein 
ku buraku kobá den nan. 
Ta trabou di prikichinan ku 
ta buska lugá pa nan pone 
webu. Ta nan temporada. 
I nan lugá preferí pa pone 
webu ta kas di komehein. 
Normalmente komehein 
ta biba den tera. E trabou 
prinsipal di komehein ta di 
kome palu morto. Kome- 
hein ta kome palu ku ta 
bieu tambe. Palu bieu den 
kurá ta hala nan serka di 
bo kas. Pero ora nan no 
por haña mas palu pa kome 
pafó, nan ta bin den bo kas. 
Nan ta bai pa kozein, balki 
di plafòn i dak. Komehein 
por bin for di un nèshi, ku 
por ta mas ku 100m leu. 
Komo ku neishinan di 
komehein ta birando skars 
por ripará ku prikichi ta 
pone webu tambe riba 
plafònnan di kas òf kualké 
otro lugá. 


